లక్నో: బీఎస్పీ అధినేత్రి మాయావతి తనను రూ.50 కోట్లు అడిగారని ఆ పార్టీ నుంచి సస్పెండైన మాజీ మంత్రి నసీముద్దిన్ సిద్దిఖ్వి ఆరోపించారు. అంత డబ్బు ఎక్కడి నుంచి తేవాలని తాను అడిగితే ఆస్తులు అమ్మాలని మాయావతి అన్నారని, తన ఆస్తులు అమ్మినా అంత డబ్బు రాదని తాను చెప్పానన్నారు. మాయావతితో పాటు ఆమె సోదరుడు ఆనంద్, పార్టీ ప్రధాన కార్యదర్శి మిశ్రా తనను డబ్బులు డిమాండ్ చేసిన దానిపై తగిన ఆధారాలున్నాయని ఆయన తెలిపారు.ఇటీవల జరిగిన ఉత్తరప్రదేశ్ ఎన్నికల్లో ఎస్పీ, కాంగ్రెస్ పొత్తు నేపథ్యంలో ముస్లింలు అటు వైపు మొగ్గుతున్నారని మాయావతికి చెప్పితే, వారిని ద్రోహులతో పోల్చారని నసీముద్దిన్ సిద్దిఖ్వి ఆరోపించారు. జీవితాన్ని పార్టీ కోసం అంకితం చేసిన తనను అవాస్తవ ఆరోపణలతో పార్టీ నుంచి తొలగించినట్లు ఆయన ఆవేదన వ్యక్తం చేశారు.
lakno: bsp adhinetri mayavati tananu roo.50 kotlu adigaarani aa party nunchi saspendaina maji mantri naseemuddin siddikhvi aaropinchaaru. anta dabbu ekkadi nunchi tevalani taanu adigithe aastulu ammalani mayavati annarani, tana aastulu ammina anta dabbu raadani taanu cheppaanannaaru. maayaavatitoe paatu aame sodarudu anand, party pradhaana kaaryadarsi mishra tananu dabbulu demand chesina daanipai tagina aadhaaraalunnaayani aayana telipaaru.iteevala jarigina uttarapradesh ennikallo espy, congress pottu nepathyamlo muslimlu atu vaipu moggutunnarani maayaavatiki cheppithe, vaarini drohulatho polchaarani naseemuddin siddikhvi aaropinchaaru. jeevitaanni party kosam ankitam chesina tananu avastava aaropanalato party nunchi tolaginchinatlu aayana aavedana vyaktam chesaru.